cirano
30.04.07, 23:14
Pieronym niy lubia swiont, ani koscielnych, ani tych cywilnych.
Za komuny laziylo sie na pochody, bo niy szlo inaczyj. Nojczynscij
dochodziylech do jakigos Einfahrtu na Zowodziu, fahna w kont i jak sie luft
wyczysciol, nazod na Szopiynice. Mordy Grudnia na trybunie w Katowicach niy
widziolech ani roz a to mog byc do naszego kierownictwa i partyjniokow tyn
momynt, zeby sprawdzic fto bol na pochodzie a fto niy.
Zawezwaliby takigo podejrzanego i styklo spytac np. jako frizura miol Grudziyn
Niy to kozdy wiy. Miol szpetnego jyza. Ale np. jaki slips miol, mog pedziec
ino tyn, ftory go widziol. Na ja. Jak niy bol jusz uozarty i widiol dwa
slipse, dotego we roztomajtych farbach.
Niystety. Byli i take machmole, ze po pochodzie (cheba ze zmynczynio), niy
poradziyli do dzwi autobusa trefic.
Pora dni potym wisialy jusz listy z prymiom u nos we werku. I niyftorzy z
kolegow, ftorzy niydos szprytnie sie z pochodu ulotniyli mieli gupio mina.
Niy pomogly reklamacje, bo te richtige komunisty nigdy niy pedzieli
direkt - niy dostoles prymie, bos mignol z pochodu, abo cie Tow. Grudziyn,
choc tak bardzo chciol, na pochodzie niy widziol, ino jakes gupoty uo robocie.
Jak niy mieli co, to wyciongli cos z poru lot... i po ptokach (drobnych)
Teroz wiycie jusz, pojakymu tych swiont niy lubia. Uone wiyncyj nos
wykosztowaly (piwo)jak pozyteczne boly.
Boja sie, ze ta niychync do swiont mom jusz zakodowano w gynach, ale mom
nadzieja, ze moje bajtle tych gyn-felerow niy erbly. Bo co bydzie, jak komuna
wroci? Duzo prawdziwych katoli z ciynkom ryntom tak sie modli!
Komuno wroc!!
slv_Latn unk pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn mlt_Latn